Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a területeken csak együttműködési kötelezettséget ír elő a törvény (1991. évi XI. törvény 2. §). Ennek mibenlétéről,
Paragraph Index: 1186

a területeken csak együttműködési kötelezettséget ír elő a törvény (1991. évi XI. törvény 2. §). Ennek mibenlétéről, formáiról azonban jogszabály nem rendelkezik. Így a tényleges együttműködés bizonytalan, személyes kapcsolatokon és elhatározáson alapul, ami messze nem elégíti ki az alkotmányos követelményeket. A biztos általános helyettese megállapította, hogy az adott helyzetben jogsérelemre mégsem került sor, mert az ÁNTSZ és a HM Egészségvédelmi Intézete megfelelően együttműködött. A jogszabály hiánya azonban közvetlen veszélyt idézhet elő a laktanyákban, közösségi szállásokon, rendőrségi fogdákban, büntetés-végrehajtási intézetekben a szabadságukban korlátozottak, az egyébként ott élők, ott ügyfélként, látogatóként megfordulók, valamint a szolgálatot teljesítők és környezetük számára is. Ez tehát olyan közvetlen veszélyforrás, amely közvetetten a lakosság szélesebb körét is érintheti. Meggyőződésünk szerint a jogszabályi hiányosságot sürgősen törvénymódosítással kell korrigálni. A hivatásos állomány emberi jogi helyzete az egyedi és az átfogó vizsgálatok tapasztalatai alapján közel azonos a honvédségnél, a rendőrségnél, a határőrségnél és büntetés-végrehajtásnál. A hivatásosok járandóságai, előremeneteli rendszere, pótlékai, túlszolgálatuk ellentételezése, a távolléti díj emberi jogokat érintő kérdés, amelyet csak átfogó jogi rendezéssel lehet egységesen és igazságosan megoldani. A törvény módosítása során gondot kell fordítani a fegyelmi eljárás alatt állók szolgálati viszonya megszüntetésének pontos jogi szabályozására, a fegyelmi, a kártérítési, a büntetőjogi, a munkajogi problémáikkal foglalkozó jogsegélyszolgálat kialakítására, az egységes humánstratégia alapjainak megteremtésére is. A több tárcát érintő biztosi ajánlást a belügyminiszter 1999-ben elfogadta és az előkészítő munkálatokat megkezdte. A honvédelmi tárca együttműködési készségéről még nincs információnk. 4.4. A befejezett eljárások mérlege A beszámolási időszakban 1066 vizsgálati eljárását folytattunk le. Az alkotmányos visszásság nem igazolódott be vagy azt a vizsgálat lezárása előtt a megkeresett hatóság orvosolta a megindított eljárások 47,5 százalékában. A fennmaradó 42,5 százalékban a feltárt visszásság orvoslására tettünk kísérletet a már többször említett 1018 ajánlással. Az alkotmányos visszásságok eszerint olyan súlyúak voltak, hogy esetenként legalább két indítványt kellett tennünk az emberi jogi szempontból elvárható helyzet megteremtésére. (Lásd a 4/5. számú táblázat második oszlopát.) 1999-ben 13,3 százalékkal több olyan vizsgálatunk volt, amelyben az eljárást ajánlással fejeztük be, mint 1998-ban. Ennek megfelelően a mostani beszámolási időszakban az ajánlások száma is magasabb. Ez az összevetés is jelzi, hogy az elmúlt évben bonyolultabb ügyekkel foglalkoztunk. 1999-ben kereken 200 vizsgálattal kevesebbről adhattunk ugyan számot, de mind az ajánlással végződő eljárásoknak, mind maguknak az ajánlásoknak a száma emelkedett. Mint említettük a beszámolási időszakban igen sok akut problémára kellett keresnünk a megoldást, emellett több új típusú és sürgős intézkedést igénylő konfliktus kezelésére is törekednünk kellett. 4/5. számú táblázat Az 1995—1998 között érkezett panaszok elintézése százalékos megoszlásban 2000/88/II. szám Az ajánlások sorsának nyomon követésével valamelyest a munkánk hatékonyságára, az intézmény elfogadottságára is lehet következtetni. Amint azt a 4/6. számú táblázat is jelzi, 1999-ben az ajánlások 63,6 százalékát a címzett elfogadta, még 12 százalékát nem. Az ajánlások 25,6 százalékának sorsa azért ismeretlen, mert a válaszadás határideje még nem telt el. Az 1995—1998. évek átlagához képest 52,5 százalékról 1999-ben 63,6 százalékra növekedett az elfogadott ajánlások aránya, 3 százalékkal csökkent a megszólítottak elutasító válasza és a korábbiakhoz képest most egyáltalán nem voltak olyan esetek, amikor az ajánlásra a címzett nem válaszolt. Különösen nehéz nyomon követni azoknak az ajánlásoknak a sorsát, amelyekben jogszabály megalkotására, módosítására vagy hatályon kívül helyezésére tettünk indítványt. Ezek jelentős részben csak hosszabb távon, esetleg évek múlva teljesülnek. A korábbi időszakban tett ilyen ajánlások 1999. évi teljesüléséről e fejezet előző részében adtunk számot. Egyébként a beszámolási időszakban 213 jogszabályt érintő indítványunk volt, ez az összes ajánlás közel 21 százaléka. 4/6. számú táblázat Az állampolgári jogok országgyűlési biztosa és általános helyettese által tett kezdeményezések címzettjeinek állásfoglalása 1999-ben Az alkotmányos visszásság orvoslására tett kezdeményezések megoszlása a válaszok szerint 1999-ben Az ajánlást a címzett határ - időben elfogadta Az ajánlást a címzett késedel - mesen elfogadta Az ajánlást a címzett határ - időben nem fogadta el Az ajánlást a címzett késedel - mesen nem fogadta el A válaszra nyitvaálló határidő még nem telt le A címzett haladékot kapott a válaszra Összesen % Alkotmányos visszásság orvoslásának kezdeményezése az érintett szervnél 41,06 Ajánlás a felügyeleti szervnek 36,35 Alkotmánybírósági eljárás kezdeményezése 0,10 Törvényalkotás 2,16 Kormányrendelet alkotása 1,67 Miniszteri rendelet alkotása 2,26 Települési önkormányzat rendeletalkotása 0,20 Az állami irányítás egyéb jogi eszköze alkotása 1,87 Törvénymódosítás 5,60 Kormányrendelet módosítása 2,16 Miniszteri rendelet módosítása 3,14 Települési önkormányzat rendeletmódosítása 1,38 Az állami irányítás egyéb jogi eszköze módosítása 0,59 Kormányrendelet hatályon kívül helyezése 0,10 Ügyészi óvás kezdeményezése 0,10 Büntetőeljárás kezdeményezése 0,10 Fegyelmi eljárás kezdeményezése 1,18 Összesen *250 100,00 % 56,88 6,78 9,82 1,67 24,56 0,29 100,00 * Tartalmazza a decemberben befejezett 4 átfogó vizsgálat 119 ajánlását és az 1999 november előtti, 47 megismételt ajánlást. A 4/6. számú táblázatból az is kiderül, hogy a beszámolási időszak végén 367 olyan ajánlásunk maradt, amellyel 2000-ben folyamatosan foglalkoznunk kell, ezek között vannak a határidő miatt átkerültek, ide sorolandók azok is, amelyeket nem fogadtak el. Ez utóbbiak száma 117, amelyek többségében az érdekeltekkel tovább folyik a párbeszéd. A mindkét fél számára elfogadható megoldásra folyamatosan törekszünk. Statisztikailag nem mérhetők azok az esetek, amelyekben az elfogadott ajánlások ellenére úgy érezzük, hogy csak újabb vagy utóvizsgálattal segíthetjük elő az érzékelhetően akut problémák megoldását. Az utóvizsgálatokat már 1998-ban elkezdtük. 2000-ben ezekre még a tavalyinál is nagyobb energiát kell szánnunk. Működésünkről az értékítéletet nem nekünk kell megalkotni, hanem a velünk kapcsolatba kerülő állampolgároknak, hatóságoknak, végső soron az Országgyűlésnek. Egyre nehezebb objektív körülmények között az elmúlt évben is elő kívántuk segíteni az emberi jogok érvényesítését és ezzel az alkotmányos rend megőrzését. Politika- és érzelemmentes, szakmai döntéseket hoztunk, amelynek során külső befolyásolásnak nem voltunk kitéve. 2000/88/II. szám

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes